**SERVIZO DE MADRUGADORES CEIP RAMÓN FALCÓN**

**CURSO 2023-2024**

**NOTA INFORMATIVA DE INICIO DO SERVIZO**

Estimadas familias, o servizo de “Madrugadores” consiste na ampliación do horario de apertura, durante todos os días lectivos, do CEIP Ramón Falcón.

O período de execución das actividades de madrugadores iniciarase o primeiro día 11 de setembro ata o último día lectivo do mes de xuño (o servizo estará supeditado ao servizo lectivo).

Realizarase de luns a venres, excepto en días non lectivos, en horario de 8:00 a 9:15 horas.

As actividades de madrugadores están destinadas a nenos e nenas matriculados no CEIP Ramón Falcón cuxas idades estean comprendidas entre os 3 e os 12 anos de idade máxima.

As solicitudes realizaranse de forma individual e presentaranse no Rexistro Municipal.

Servizo de acollida e vixilancia de escolares participantes e organización de actividades de lecer. Este servizo comprende as seguintes tarefas:

1. Apertura do centro educativo ás 8:00 h.

2. Recepción e control da chegada dos/as nenos/as ao centro educativo.

3. Posibles obradoiros e xogos de 8:00 a 8:30.

4. Facilitar o almorzo proporcionado polas familias de 8:30 a 8:50. Os/as nenos/as que entren a partir das 09:00 horas terán que vir almorzados.

5. Realización de actividades sobre hábitos sociais, educación para a saúde, para a convivencia e educación para o lecer de 8:50 a 9:10.

6. Organización dos/as nenos/as e acompañamento ás súas filas correspondentes para entrar en clase.

Para obter o formulario de inscrición deben entrar na páxina web do concello/inicio/sede electrónica/acceso a trámites sen certificado dixital/cidadáns/cultura e deporte.

**Data límite de inscricións: 4 de setembro de 2023.**